Per Bratland

Per Bratland (født 8. september 1907, død 9. april 1988 i Oslo)Dødsdato fra gravferdsetaten i Oslo  var en norsk fotograf, journalist, avisredaktør og bokforfatter, kjent for å ha tatt bildet av Kong Haakon og Kronprins Olav ved en bjerk i Molde, senere kalt Kongebjørka.Per Bratland i Store Norske Leksikon.

Bratland begynte sin karriere i avisa Fremtiden i Drammen i 1927. Han meldte overgang til Tiden (avis, Arendal) i 1933, der han var redaktør i tre år før Arbeiderbladet lokket ham til hovedstaden. Fra 1938 hadde Bratland ansvar for bilaget Lørdagskvelden, og bidro med dette til en økt bruk av fotografier i avisa. Ved Angrepet på Norge i 1940 dekket han kongens og regjeringens flukt vestover og nordover. I denne fluktsituasjonen tok han bildet av kongen og kronprinsen som under et bombeangrep over Molde søkte ly i et skogholt. Bildet ved Kongebjørka er mye brukt, men fotografen fikk aldri noen egen inntekt fra dette.EGK, Viden kjent for sitt kongebilde i Aftenposten den 8. september 1987. 

Per Bratland var leder for fotoavdelingen ved regjeringens informasjonskontor i London 1941 til -45. Etter krigen var han med på å starte ukebladet Aktuell og var redaktør for bladet i tolv år før han tok tre nye år i Arbeiderbladet.  Fra 1959 til 1962 var han redaktør i Bergens Arbeiderblad, hvorpå han avsluttet med en tredje periode i Arbeiderbladet. 

Etter at Bratland ble pensjonert skrev han fortsatt innlegg i Arbeiderbladet, i Fri Fagbevegelse (tidsskrift) og bidro til debattprogrammer i NRK. Han var blant annet å høre i programmet Middagsstunden. Ellers satt han i styret for Norges Statsbaner i ti år og var konsulent da Forente Nasjoner planla sitt visuelle uttrykk.Jostein Nyhamar, Per Bratland, nekrolog i Aftenposten den 21. april 1988.

Per var sønn av Oscar Johan Bratland (1879–1960) og Valborg Johanne Nilsen (1880–1948). I 1931 giftet han seg med Aslaug Ellefsen (1905–1980).Bratland, Per i Hvem er Hvem, 1973. de fikk en sønn i 1933, Tor.

 Utgivelser 





 Referanser 

 Eksterne lenker 



Kategori:Norske fotografer
Kategori:Journalister i Dagsavisen eller forløpere
Kategori: Redaktører i A-pressen
Kategori:Norske sakprosaforfattere
Kategori:Personer fra Oslo
Kategori:Redaktører for Bergensavisen